Julije Klović

Julije Klović (), (Grižane, Hrvatska u Personalnoj Uniji s Mađarskom, 1498. - Rim Papinska Država, 5. januar 1578.) bio je slikar minijaturista, koji je uglavnom bio aktivan u renesansnoj Italiji. Smatra se najvećim umjetnikom iluminacije u vrijeme italijanske visoke renesanse i vjerovatno posljednjim značajnim umjetnikom u dugoj tradiciji iluminiranih rukopisa, prije nekih modernih preporoda.John Van Antwerp Fine, When ethnicity did not matter in the Balkans: a study of identity in pre-nationalist Croatia, Dalmatia, and Slavonia in the medieval and early-modern periods, University of Michigan Press, 2006, p 195 Google Books 

Slikar minijaturista zvan i "Michelangelo minijature". S osamnaest godina odlazi u  Veneciju gdje uči slikarstvo od Raffaellovog učenika. Odlazi poslom u Mađarsku, a potom se vraća u Italiju, gdje u Mantovi postaje svećenik i živi u samostanu pored Padove. Napušta redovništvo i radi širom Italije: Peruggia, Rim, Firenca, Parma, Piacenza. 

Bio je u dodiru s Michelangelom, Vasarijem, Bruegelom, rimskom plemićkom porodicom Colonna i El Grecom  koji je izradio dva Klovićeva portreta (vidi na dnu).

Minijature i iluminacije rukopisa čuvaju se širom svijeta: Beatissimae Mariae Virginis Officium (London), Stanze di Eurialo d'Ascoli (Beč), Časoslov Farnese ili Officium Virginis (New York), od kojih je ovaj posljednji remek djelo minijature svjetskih razmjera.

 Galerija 

 Djela 
 Časoslov Farnese
 Bogorodica s usnulim Isusom, Svetim Josipom i Ivanom Krstiteljem
 Uskrsnuće

 Reference 

 Vanjski linkovi 
 Problem Klovićevog rodnog mjesta

Kategorija:Hrvatski slikari
Kategorija:Rođeni 1498.
Kategorija:Umrli 1578.
Kategorija:Italijanski slikari
Kategorija:Biografije, Vinodolska općina